Κύπελλο Ελλάδος ποδοσφαίρου ανδρών 1965-66

Η 24η διοργάνωση του κυπέλλου Ελλάδας 1965-66 υπήρξε άλλη μία προβληματική διοργάνωση κυπέλλου του πρώτου μισού της δεκαετίας του '60, η τρίτη μέσα σε 5 χρόνια, που ανέδειξε και πάλι κυπελλούχο ομάδα (την ΑΕΚ) άνευ αγώνα, καθώς δεν διεξήχθη ο τελικός εναντίον του Ολυμπιακού, αλλά ούτε και ο ημιτελικός εναντίον της Καβάλας. 

Από τα ενδιαφέροντα αγωνιστικά της χρονιάς υπήρξε η περίπτωση του Εθνικού Πυλαίας, μιας ερασιτεχνικής ομάδας από την Πυλαία της Θεσσαλονίκης, η οποία κατάφερε να φτάσει ως τους προημιτελικούς της διοργάνωσης έχοντας από τους πρώτους προκριματικούς γύρους αποκλείσει 5 ομάδες, τις 4 από τις οποίες στο στρίψιμο του νομίσματος μετά από ισόπαλους αγώνες και παρατάσεις. Ανάμεσα στα "θύματα" υπήρξαν οι 2 συμπολίτες του Ηρακλής και ΠΑΟΚ, ομάδες Α' εθνικής. Δεν μπόρεσε όμως να αντέξει περισσότερο γνωρίζοντας τη συντριβή από τα Τρίκαλα με 7-0.

Τα προβλήματα για τη διοργάνωση ξεκίνησαν κατά τη διάρκεια των ημιτελικών. Στο πρώτο ζευγάρι κληρώθηκαν ο Ολυμπιακός και τα Τρίκαλα, με τους "ερυθρόλευκους" να παίρνουν εύκολα την πρόκριση για τον τελικό με νίκη 5-0. Το άλλο ζευγάρι ήταν μεταξύ ΑΕΚ - Καβάλας και η κληρωτίδα έβγαλε ως γηπεδούχο την ΑΕΚ. Η Καβάλα ζήτησε ο αγώνας να γίνει στην έδρα της, με βάση έναν κανονισμό της εποχής που έλεγε πως αν σε ζευγάρι ημιτελικού γύρου η μία από τις 2 ομάδες προερχόταν από τη Βόρεια Ελλάδα, τότε αυτόματα οριζόταν γηπεδούχος.

Η ΑΕΚ δεν το δέχθηκε με το αιτιολογικό ότι ο κανονισμός αυτός αφορούσε μόνο τις ομάδες της Θεσσαλονίκης και όχι όλες ανεξαιρέτως της Βόρειας Ελλάδας. Η ΕΠΟ για να συμβιβάσει τα πράγματα όρισε τον αγώνα σε ουδέτερο γήπεδο (Καυτανζόγλειο), όμως η Καβάλα αρνήθηκε να αγωνιστεί, επιμένοντας πως ο αγώνας έπρεπε να γίνει στην έδρα της.

Την ίδια ημέρα, η διοίκηση του άλλου φιναλίστ Ολυμπιακού έστειλε επιστολή προς την ΕΠΟ ανακοινώνοντας την απόφασή της να μην μετάσχει στον τελικό, διαμαρτυρόμενη ότι είχε προκαταβολικά ζητήσει τη μετάθεσή του για το ξεκίνημα της επόμενης αγωνιστικής περιόδου, με αιτιολογικό τον προγραμματισμό για την προετοιμασία της ομάδας για το ερχόμενο κύπελλο Πρωταθλητριών. Παράλληλα έκανε επίθεση στη διοίκηση της ομοσπονδίας για τα τεκταινόμενα στον άλλο ημιτελικό, υποστηρίζοντας ανοιχτά την ομάδα της Καβάλας. Εφημερίδα «Ελευθερία», φύλλο Πέμπτης 7 Ιουλίου 1966, σελίδα 6.. Μετά τις ανακοινώσεις της Καβάλας και του Ολυμπιακού, καθώς και την παραίτηση του Γιώργου Ανδιανόπουλου από το διοικητικό συμβούλιο της ΕΠΟ σε ένδειξη διαμαρτυρίας, η ομοσπονδία με ανακοίνωση της στις εφημερίδες ξεκαθάρισε πως το επίμαχο άρθρο του Κανονισμού Κυπέλλου Ελλάδος ανέφερε τα εξής:  Όπως ανέφερε με ανακοίνωση της η ΕΠΟ, μετά από πρόταση της ΕΠΣ Θεσσαλίας έφυγε η τελευταία πρόταση στα μέσα της σεζόν και δεν υπήρχε εξαίρεση για τις ομάδες από την Αττική. Αυτό είχε αποτέλεσμα να δημιουργηθεί παρεξήγηση και να αναγραφεί μετά την κλήρωση σε σύσσωμο τον Τύπο πως η αναμέτρηση θα γινόταν στην Καβάλα. Η ομοσπονδία βρήκε τη μέση λύση και αποφάσισε μετά από πολλές συνεδριάσεις το παιχνίδι Καβάλα – ΑΕΚ να γίνει στις 7 Ιουλίου στο Καυτανζόγλειο στάδιο. Ο Ολυμπιακός όμως είχε αφήσει ελεύθερους τους ποδοσφαιριστές του για διακοπές στις 7 Ιουλίου μετά από μια αποχαιρετιστήρια εκδήλωση, ενώ  και ο προπονητής των «ερυθρολεύκων», Μάρτον Μπούκοβι, είχε επίσης προγραμματίσει να αναχωρήσει από την Ελλάδα δα στις 7 Ιουλίου,

Τελικά η ΑΕΚ κέρδισε την πρόκριση χωρίς αγώνα.Εφημερίδα «Μακεδονία», φύλλο Πέμπτης 7 Ιουλίου 1966, σελίδα 5. ενώ ο τελικός δεν έγινε ποτέ και  η ΕΠΟ ανακήρυξε λίγο αργότερα την ΑΕΚ κυπελλούχο Ελλάδας για την αγωνιστική περίοδο 1965-66.

 Οι αγώνες (από τη φάση των 32 και μετά) 

+ Φάση των 32 Αντίπαλοι  ΣκορΠανιώνιος - Φωστήρας2-1Εθνικός - Βύζας Μεγάρων3-2Ατρόμητος Πειραιώς - Αστέρας Ζωγράφου2-2 (παρ. - κλ.)Α.Ο. Αιγάλεω - Α.Ε. Χαλανδρίου
|3-3 (παρ. - κλ.)
|-
|Ολυμπιακός - Διαγόρας Ρόδου
|3-0
|-
|Απόλλων Αθηνών - Α.Σ. Λαμία
|2-0 (α.α.) 
|-
|Παναχαϊκή - Α.Π.Σ. Κόρινθος
|3-1
|-
|Α.Ε. Χανίων - Παναιγιάλειος
|2-0
|-
|Παναθηναϊκός - Δόξα Δράμας
|5-2 (παρ.)
|-
|ΑΕΚ - Εδεσσαϊκός
|4-3
|-
|Α.Ο. Ιωαννίνων - Προοδευτική2-3Α.Ο. Τρίκαλα - Α.Ο. Πετραλώνων3-2Νίκη Βόλου - Φοίνικας Πολίχνης
|1-2
|-
|Α.Ο. Καβάλα - Άρης
|1-0
|-
|ΠΑΟΚ - Εθνικός Πυλαίας0-0 (παρ. - κλ.)Απόλλων Καλαμαριάς - ΠΑΟΔ1-0

+ Φάση των 16 Αντίπαλοι  ΣκορΕθνικός - Φοίνικας Πολίχνης4-1Εθνικός Πυλαίας - Παναχαϊκή0-0 (παρ. - κλ.)Α.Ο. Τρίκαλα - Πανιώνιος1-1 (παρ. - κλ.)Α.Ο. Καβάλα - Α.Ε. Χαλανδρίου3-1Ατρόμητος Πειρ. - Προοδευτική2-4 Παναθηναϊκός - Απόλλων Αθηνών3-0Α.Ε. Χανίων - Ολυμπιακός1-3Απόλλων Καλαμαριάς - ΑΕΚ0-1

+ Προημιτελικοί Αντίπαλοι  ΣκορΠαναθηναϊκός - Ολυμπιακός1-2ΑΕΚ - Εθνικός4-1Α.Ο. Τρίκαλα - Εθνικός Πυλαίας7-0Α.Ο. Καβάλα - Προοδευτική4-1

+ Ημιτελικοί Αντίπαλοι  ΣκορΟλυμπιακός - Α.Ο. Τρίκαλα5-0ΑΕΚ - Α.Ο. Καβάλα2-0 (α.α.)

+ ΤελικόςΔεν έγινε

 Παραπομπές 

 Πηγές 

 RSSSF Κύπελλο Ελλάδος 1966

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1965-1966